Hroar Olsen

Hroar Olsen (født 30. april 1859 i Trondheim, død 26. august 1941) var en norsk jurist, politiker for Høyre og embetsmann. Han var amtmann i Søndre Bergenhus amt fra 1898 til 1918, stiftamtmann i Bergen stiftamt fra 1907 til 1918, fylkesmann i Akershus fra 1919 og i både Oslo og Akershus fra 1924. Han gikk av med pensjon 15. oktober 1929.

Olsen ble utdannet jurist i 1882 og ble året etter ansatt i Indredepartementet. Han var konstituert som amtmann i Smaalenenes amt 1888–1889, og ble deretter i 1890 ekspedisjonssekretær i Indredepartementet. Denne stillingen hadde han til han ble utnevnt til amtmann i Søndre Bergenhus amt i 1898.

Olsen var stortingsrepresentant for Høyre i perioden 1919–1921, innvalgt fra Bergen.

Han var kommandør av St. Olavs Orden.

Referanser

Eksterne lenker 
 
 Hroar Olsens private arkiv finnes ved NTNU Universitetsbiblioteket

Norske amtmenn
Fylkesmenn i Oslo og Akershus
Personer fra Trondheim kommune
Kommandører av St. Olavs Orden
Stortingsrepresentanter 1919–1921
Stortingsrepresentanter fra Høyre